વ્યારા નગરપાલિકા કેટલાક સમયથી અવારનવાર વિવાદોમાં આવી રહી છે .ગત થોડા સમય પહેલા વ્યારા નગર પાલિકાની હદ વિસ્તારમાં ઘણી બધી જમીનો કે જે પડતર હતી અને ભૂતકાળમાં જયારે નગરપાલિકાની હદમાં જે-તે વિસ્તરોના લોકો આ જમીનોમાં નાના મોટા મકાનો બાંધી રહેતા હતા ત્યારે નગર પાલિકા દ્વારા આ વિસ્તરના લોકો પ્રાથમિક સુવિધા મળે એ માટે ઘર નંબરો પણ ફાળવવામાં આવ્યા હતા. નગર પાલિકાની હદમાં આવા વિસ્તારોમાં કેટલાય લોકો તો છેલ્લા 40-50 વર્ષથી જગ્યા પર સ્થાયી થયા હતા. જે પાલિકાના રેકોર્ડ ઉપર પર વિગતો મળી આવે છે. વર્ષોથી વેરા પાવતી તેમના કૌટુંબિક નામો જ ચાલતા આવે છે. અને વર્ષોથી સ્થાયી લોકોને ભવિષ્યમાં સરકારની કોઈ યોજના આવે તો કબજા આધારે ફાયદો મળે એમ છે.